joelniklaus/EU_Wikipedias huggingface dataset:
NBA-kausi 1976–1977

NBA-kausi 1976–1977 oli NBA-liigan 31. kausi.

Tapahtumia

 NBA:n kilpailija American Basketball Association lopetti toimintansa ja yhdistyi NBA:n kanssa. Neljä ABA-joukkuetta liittyi NBA:han: New York Nets, Indiana Pacers, San Antonio Spurs ja Denver Nuggets. Kentucky Colonelsia ja Spirits of St. Louisia lukuun ottamatta muut ABA-joukkueet lopettivat toimintansa, ja Kentuckyn ja St. Louisin pelaajille järjestettiin erityinen varaustilaisuus.
 Pudotuspeleihin pääsi kuusi joukkuetta kummastakin konferenssista aikaisemman viiden sijaan.
 Tähdistöottelu pelattiin Milwaukeessa ja lännen joukkue voitti sen lukemin 125–124. Philadelphia 76ersin Julius Erving palkittiin ottelun parhaana pelaajana.
 Viisi tähdistöottelun 10 avauspelaajasta ja 10 ottelun 24 pelaajasta oli entisiä ABA-pelaajia, ja ABA-pelaajat täyttivät neljä paikkaa kauden kahdessa ensimmäisessä tähdistökentällisessä. Tämän lisäksi finaaleissa pelasi viisi entistä ABA-pelaajaa.
 Portland Trail Blazers voitti mestaruuden ensimmäisenä pudotuspelikautenaan.

Runkosarja

V=voitot, H=häviöt, V%=voittoprosentti, *=divisioonansa voittaja

Pelaajatilastot

Pudotuspelit

Palkitut pelaajat

 Arvokkain pelaaja (MVP): Kareem Abdul-Jabbar, Los Angeles Lakers
 Vuoden tulokas: Adrian Dantley, Buffalo Braves
 Vuoden valmentaja: Tom Nissalke, Houston Rockets
 Finaalien MVP: Bill Walton, Portland Trail Blazers

NBA-kaudet
Vuoden 1976 koripallo
Vuoden 1977 koripallo
NBA-kausi 1975–1976

NBA-kausi 1975–1976 oli NBA-liigan 30. kausi.

Tapahtumia

 Larry O'Brien aloitti työnsä liigan kolmantena komissaarina.
 Tähdistöottelu pelattiin Philadelphiassa ja idän joukkue voitti sen lukemin 123–109. Washington Bulletsin Dave Bing palkittiin ottelun parhaana pelaajana.
 Kansas City-Omaha Kings muutti nimensä Kansas City Kingsiksi joukkueen muutettua pysyvästi Kansas Cityyn.

Runkosarja

Pelaajatilastot

Pudotuspelit

Palkitut pelaajat

 Arvokkain pelaaja (MVP): Kareem Abdul-Jabbar, Los Angeles Lakers
 Vuoden tulokas: Alvan Adams, Phoenix Suns
 Vuoden valmentaja: Bill Fitch, Cleveland Cavaliers
 Finaalien MVP: Jo Jo White, Boston Celtics

NBA-kaudet
Vuoden 1975 koripallo
Vuoden 1976 koripallo
NBA-kausi 1974–1975

NBA-kausi 1974–1975 oli NBA-liigan 29. kausi.

Tapahtumia

 New Orleans Jazz liittyi liigaan sen 18. joukkueena.
 Tähdistöottelu pelattiin Phoenixissa ja idän joukkue voitti sen lukemin 108–102. New York Knicksin Walt Frazier palkittiin ottelun parhaana pelaajana.
 Pudotuspeleihin pääsi nyt viisi joukkuetta kummastakin konferenssista aikaisemman neljän sijaan.
 Capital Bullets muutti nimensä Washington Bulletsiksi.

Runkosarja

V=voitot, H=häviöt, V%=voittoprosentti, *=divisioonansa voittaja

Pelaajatilastot

Pudotuspelit

Palkitut pelaajat

 Arvokkain pelaaja (MVP): Bob McAdoo, Buffalo Braves
 Vuoden tulokas: Jamaal Wilkes, Golden State Warriors
 Vuoden valmentaja: Phil Johnson, Kansas City-Omaha Kings
 Finaalien MVP: Rick Barry, Golden State Warriors

NBA-kaudet
Vuoden 1974 koripallo
Vuoden 1975 koripallo
NBA-kausi 1973–1974

NBA-kausi 1973–1974 oli NBA-liigan 28. kausi. Runkosarja alkoi 9. lokakuuta 1973 ja päättyi 27. maaliskuuta 1974. 12. toukokuuta loppuneiden pudotuspelien päätteeksi mestaruutta juhli Boston Celtics voitettuaan Milwaukee Bucksin finaalisarjassa otteluvoitoin 4–3.

Tapahtumia

 Tähdistöottelu pelattiin Seattlessa ja lännen joukkue voitti sen lukemin 134–123. Ottelun parhaana pelaajana palkittiin Detroit Pistonsin Bob Lanier.
 Baltimore Bullets muutti Washingtoniin ja vaihtoi nimensä yhden kauden ajaksi Capital Bulletsiksi (nykyään Washington Wizards).
 Liiga alkoi tilastoida riistoja ja torjuntoja.

Runkosarja

V=voitot, H=häviöt, V%=voittoprosentti, *=divisioonansa voittaja

Pelaajatilastot

Pudotuspelit

Palkitut pelaajat

 Arvokkain pelaaja (MVP): Kareem Abdul-Jabbar, Milwaukee Bucks
 Vuoden tulokas: Ernie DiGregorio, Buffalo Braves
 Vuoden valmentaja: Ray Scott, Detroit Pistons
 Finaalien MVP: John Havlicek, Boston Celtics

NBA-kaudet
Vuoden 1973 koripallo
Vuoden 1974 koripallo
NBA-kausi 1972–1973

NBA-kausi 1972–1973 oli NBA-liigan 27. kausi. Runkosarja alkoi 10. lokakuuta 1972 ja päättyi 28. maaliskuuta 1973. Pudotuspelien päätteeksi 10. toukokuuta mestaruutta juhli New York Knicks voitettuaan Los Angeles Lakersin finaalisarjassa otteluvoitoin 4–1.

Tapahtumia

 Cincinnati Royals muutti ja tunnettiin kauden ajan Kansas City-Omaha Kingsinä pelattuaan kotiottelunsa Kansas Cityssä ja Omahassa.
 Tähdistöottelu pelattiin Chicagossa ja idän joukkue voitti sen lukemin 104–84. Boston Celticsin Dave Cowens palkittiin ottelun parhaana pelaajana.
 Philadelphia 76ers voitti kauden aikana vain 9 ottelua ja hävisi 73, mikä on liigan historian huonoin runkosarjatulos. Philadelphiasta tuli myös ensimmäinen 70 ottelua hävinnyt joukkue.

Runkosarja

V=voitot, H=häviöt, V%=voittoprosentti, *=divisioonansa voittaja

Pelaajatilastot

Pudotuspelit

Palkitut pelaajat

 Arvokkain pelaaja (MVP): Dave Cowens, Boston Celtics
 Vuoden tulokas: Bob McAdoo, Buffalo Braves
 Vuoden valmentaja: Tom Heinsohn, Boston Celtics
 Finaalien MVP: Willis Reed, New York Knicks

NBA-kaudet
Vuoden 1972 koripallo
Vuoden 1973 koripallo
NBA-kausi 1970–1971

NBA-kausi 1970–1971 oli NBA-liigan 25. kausi. Runkosarja käynnistyi 13. lokakuuta 1970 ja päättyi 23. maaliskuuta 1971. Milwaukee Bucks voitti mestaruuden kaadettuaan Baltimore Bulletsin 8. toukokuuta päättyneessä finaalisarjassa suoraan otteluvoitoin 4–0.

Tapahtumia

 NBA laajenee 17 joukkueeseen kun Buffalo Braves, Cleveland Cavaliers ja Portland Trail Blazers liittyvät liigaan. Joukkueet myös jaettiin ensimmäistä kertaa itäiseen ja läntiseen konferenssiin, joissa kummassakin on kaksi divisioonaa.
 Tähdistöottelu pelattiin San Diegossa ja lännen joukkue voitti sen lukemin 108–107. Seattle SuperSonicsin Lenny Wilkens palkittiin ottelun parhaana pelaajana.
 Milwaukee Bucks voitti mestaruuden oltuaan olemassa vasta kolme vuotta.

Runkosarja

Pelaajatilastot

Pudotuspelit

Palkitut pelaajat

 Arvokkain pelaaja (MVP): Lew Alcindor, Milwaukee Bucks
 Vuoden tulokas: Geoff Petrie, Portland Trail Blazers ja Dave Cowens, Boston Celtics
 Vuoden valmentaja: Dick Motta, Chicago Bulls
 Finaalien MVP: Lew Alcindor, Milwaukee Bucks

NBA-kaudet
Vuoden 1970 koripallo
Vuoden 1971 koripallo
NBA-kausi 1969–1970

NBA-kausi 1969–1970 oli NBA-liigan 24. kausi. Runkosarja alkoi 14. toukokuuta 1969 ja loppui 22. maaliskuuta 1970. New York Knicks voitti mestaruuden kolmen vuoden tauon jälkeen kukistettuaan 8. toukokuuta päättyneessä finaalisarjassa Los Angeles Lakersin otteluvoitoin 4–3.

Tapahtumia

 Tähdistöottelu pelattiin Philadelphiassa ja idän joukkue voitti sen lukemin 142–135. New York Knicksin Willis Reed palkittiin ottelun parhaana pelaajana.
 New York Knicksin Willis Reed teki ikimuistoisen paluun loukkaantumisensa jälkeen finaalien seitsemänteen otteluun Madison Square Gardenissa. Vaikka Reed pelasi vain muutaman minuutin, siivitti hänen paluunsa New Yorkin 113–99-voittoon ja mestaruuteen.
 Liiga oli tällä kaudella jaettu viimeisen kerran kahteen divisioonaan. Seuraavalla kaudella perustettiin idän ja lännen konferenssit, joissa oli kummassakin kaksi divisioonaa.

Runkosarja

V=voitot, H=häviöt, V%=voittoprosentti

Pelaajatilastot

Pudotuspelit

{{8TeamBracket
| RD1=Divisioonien välierät
| RD2=Divisioonien finaalit
| RD3=NBA:n finaali
| group1=Itäinen divisioona
| group2=Läntinen divisioona

| RD1-seed1=1
| RD1-team1=New York
| RD1-score1=4
| RD1-seed2=3
| RD1-team2=Baltimore
| RD1-score2=3

| RD1-seed3=2
| RD1-team3=Milwaukee
| RD1-score3=4| RD1-seed4=4
| RD1-team4=Philadelphia
| RD1-score4=1

| RD1-seed5=1| RD1-team5=Atlanta
| RD1-score5=4
| RD1-seed6=3
| RD1-team6=Chicago
| RD1-score6=1

| RD1-seed7=2
| RD1-team7=Los Angeles
| RD1-score7=4| RD1-seed8=4
| RD1-team8=Phoenix
| RD1-score8=3

| RD2-seed1=1| RD2-team1=New York| RD2-score1=4| RD2-seed2=2
| RD2-team2=Milwaukee
| RD2-score2=1

| RD2-seed3=1
| RD2-team3=Atlanta
| RD2-score3=0
| RD2-seed4=2| RD2-team4=Los Angeles| RD2-score4=4| RD3-seed1=E1| RD3-team1=New York| RD3-score1=4| RD3-seed2=W2
| RD3-team2=Los Angeles
| RD3-score2=3
}}

Palkitut pelaajat

 Arvokkain pelaaja (MVP): Willis Reed, New York Knicks
 Vuoden tulokas: Lew Alcindor, Milwaukee Bucks
 Vuoden valmentaja: Red Holzman, New York Knicks
 Finaalien MVP:''' Willis Reed, New York Knicks

NBA-kaudet
Vuoden 1969 koripallo
Vuoden 1970 koripallo
NBA-kausi 1968–1969

NBA-kausi 1968–1969 oli NBA-liigan 23. kausi. Runkosarja käynnistyi 15. lokakuuta 1968 ja päättyi 24. maaliskuuta 1969. 5. toukokuuta päättynyt finaalisarja oli uusinta edelliskaudelta, kun Boston Celtics uusi mestaruutensa voitettuaan Los Angeles Lakersin otteluvoitoin 4–3.

Tapahtumia

 Phoenix Suns ja Milwaukee Bucks liittyvät liigaan sen 13. ja 14. joukkueina.
 St. Louis Hawks muutti Atlantaan ja joukkueen nimeksi tuli Atlanta Hawks.
 Tähdistöottelu pelattiin Baltimoressa ja idän joukkue voitti sen lukemin 123–112. Ottelun parhaana pelaajana palkittiin Cincinnati Royalsin Oscar Robertson.
 Finaalien parhaan pelaajan MVP-palkinto jaettiin ensimmäistä kertaa. Palkinnon sai Los Angeles Lakersin Jerry West ja kyseessä on liigan historian ainoa kerta, kun palkinto annettiin finaalit hävinneen joukkueen pelaajalle.

Runkosarja

V=voitot, H=häviöt, V%=voittoprosentti

Pelaajatilastot

Pudotuspelit

Palkitut pelaajat

 Arvokkain pelaaja (MVP): Wes Unseld, Baltimore Bullets
 Vuoden tulokas: Wes Unseld, Baltimore Bullets
 Vuoden valmentaja: Gene Shue, Baltimore Bullets
 Finaalien MVP: Jerry West, Los Angeles Lakers

NBA-kaudet
Vuoden 1968 koripallo
Vuoden 1969 koripallo
NBA-kausi 1967–1968

NBA-kausi 1967–1968 oli NBA-liigan 22. kausi. Runkosarja alkoi 13. lokakuuta 1967 ja loppui 20. maaliskuuta 1968. Boston Celtics palasi vuoden tauon jälkeen mestaruuskantaan voitettuaan Los Angeles Lakersin 2. toukokuuta päättyneessä finaalisarjassa otteluvoitoin 4–2.

Tapahtumia

 Seattle SuperSonics ja San Diego Rockets liittyivät liigaan sen 11. ja 12. joukkueina.
 Runkosarjan ottelumäärää lisättiin yhdellä nykyiseen 82:een.
 Tähdistöottelu pelattiin New Yorkissa ja idän joukkue voitti sen lukemin 144–124. Ottelun parhaana pelaajana palkittiin Philadelphia 76ersin Hal Greer.
 American Basketball Association aloitti toimintansa NBA:n kilpailijana.

Runkosarja

V=voitot, H=häviöt, V%=voittoprosentti

Pelaajatilastot

Pudotuspelit

Palkitut pelaajat

 Arvokkain pelaaja (MVP): Wilt Chamberlain, Philadelphia 76ers
 Vuoden tulokas: Earl Monroe, Baltimore Bullets
 Vuoden valmentaja: Richie Guerin, St. Louis Hawks

NBA-kaudet
Vuoden 1967 koripallo
Vuoden 1968 koripallo
NBA-kausi 1965–1966

NBA-kausi 1965–1966 oli NBA-liigan 20. kausi. Runkosarja alkoi 15. lokakuuta 1965 ja loppui 22. maaliskuuta 1966. Boston Celtics voitti ennätyksellisen kahdeksannen peräkkäisen mestaruutensa voitettuaan Los Angeles Lakersin 28. huhtikuuta päättyneessä finaalisarjassa otteluvoitoin 4–3.

Tapahtumia

 Tähdistöottelu pelattiin Cincinnatissa ja idän joukkue voitti sen lukemin 137–94. Cincinnati Royalsin Adrian Smith palkittiin ottelun parhaana pelaajana.

Runkosarja

V=voitot, H=häviöt, V%=voittoprosentti

Pelaajatilastot

Pudotuspelit

Palkitut pelaajat

 Arvokkain pelaaja (MVP): Wilt Chamberlain, Philadelphia 76ers
 Vuoden tulokas: Rick Barry, San Francisco Warriors
 Vuoden valmentaja: Dolph Schayes, Philadelphia 76ers

NBA-kaudet
Vuoden 1965 koripallo
Vuoden 1966 koripallo
NBA-kausi 1963–1964

NBA-kausi 1963–1964 oli NBA-liigan 18. kausi. Runkosarja alkoi 16. lokakuuta 1963 ja päättyi 18. maaliskuuta 1964. 26. huhtikuuta loppuneiden pudotuspelien päätteeksi Boston Celtics voitti kuudennen peräkkäisen mestaruutensa kukistamalla San Francisco Warriorsin finaalisarjassa otteluvoitoin 4–1.

Tapahtumia

 Syracuse Nationals muutti Philadelphiaan ja joukkueen nimeksi tuli Philadelphia 76ers.
 Chicago Zephyrs muutti Baltimoreen ja joukkueen nimeksi tuli Baltimore Bullets (nykyään Washington Wizards). Chicagossa pelattiin seuraavan kerran NBA-koripalloa kaudella 1966–1967, kun Chicago Bulls liittyi liigaan.
 Tähdistöottelu pelattiin Bostonissa ja idän joukkue voitti sen lukemin 111–107. Ottelun parhaana pelaajana palkittiin Cincinnati Royalsin Oscar Robertson.

Runkosarja

V=voitot, H=häviöt, V%=voittoprosentti

Pelaajatilastot

Pudotuspelit

Palkitut pelaajat

 Arvokkain pelaaja (MVP): Oscar Robertson, Cincinnati Royals
 Vuoden tulokas: Jerry Lucas, Cincinnati Royals
 Vuoden valmentaja: Alex Hannum, San Francisco Warriors

NBA-kaudet
Vuoden 1963 koripallo
Vuoden 1964 koripallo
NBA-kausi 1962–1963

NBA-kausi 1962–1963 oli NBA-liigan 17. kausi. Runkosarja käynnistyi 16. lokakuuta 1962 ja päättyi 17. maaliskuuta 1963. 24. huhtikuuta loppuneiden pudotuspelien päätteeksi Boston Celtics juhli viidettä perättäistä mestaruuttaan kaadettuaan Los Angeles Lakersin finaalisarjassa otteluvoitoin 4–2.

Tapahtumia

 Warriors muutti Philadelphiasta San Franciscoon.
 Chicago Packers muutti nimensä Chicago Zephyrsiksi.
 Tähdistöottelu pelattiin Los Angelesissa ja idän joukkue voitti sen lukemin 115–108. Boston Celticsin Bill Russell palkittiin ottelun parhaana pelaajana.
 ABC-kanava aloitti NBA-otteluiden televisioinnin.

Runkosarja

V=voitot, H=häviöt, V%=voittoprosentti

Pelaajatilastot

Pudotuspelit

Palkitut pelaajat

 Arvokkain pelaaja (MVP): Bill Russell, Boston Celtics
 Vuoden tulokas: Terry Dischinger, Chicago Zephyrs

NBA-kaudet
Vuoden 1962 koripallo
Vuoden 1963 koripallo
NBA-kausi 1961–1962

NBA-kausi 1961–1962 oli NBA-liigan 16. kausi. Runkosarja alkoi 19. lokakuuta 1961 ja loppui 14. maaliskuuta 1962. Pudotuspeleissä seitsemänteen otteluun venynyt finaalisarja päättyi 18. huhtikuuta ja mestaruuden vei neljännen kerran peräkkäin Boston Celtics voittamalla Los Angeles Lakersin otteluvoitoin 4–3.

Tapahtumia

 Chicago Packers liittyi liigaan sen 9. joukkueena.
 Runkosarjan ottelumäärää kasvatettiin kolmantena peräkkäisenä kautena, tällä kertaa 79:stä 80:een.
 Tähdistöottelu pelattiin St. Louisissa ja lännen joukkue voitti sen lukemin 150–130. Ottelun parhaana pelaajana palkittiin St. Louis Hawksin Bob Pettit.
 2. maaliskuuta Philadelphia Warriorsin ja New York Knicksin välisessä ottelussa Philadelphian Wilt Chamberlain teki 100 pistettä, mikä on edelleen NBA:n ennätys ja yksi urheiluhistorian suurimmista yksilösaavutuksista. Myös Chamberlainin yli 50 pisteen ottelukohtainen keskiarvo on NBA:n ennätys. Kyseessä on myös ainoa kerta, kun pelaaja tekee kauden aikana yli 4000 pistettä.
 Oscar Robertson kirjautti tilastokeskiarvoinaan tripla-tuplan (30.8 pistettä, 12.5 levypalloa ja 11.4 syöttöä). Kukaan muu ei ole pystynyt samaan.

Runkosarja

V=voitot, H=häviöt, V%=voittoprosentti

Pelaajatilastot

Pudotuspelit

Palkitut pelaajat

 Arvokkain pelaaja (MVP): Bill Russell, Boston Celtics
 Vuoden tulokas: Walt Bellamy, Chicago Packers

NBA-kaudet
Vuoden 1961 koripallo
Vuoden 1962 koripallo
Cincinnatin roomalaiskatolinen arkkihiippakunta

Cincinnatin roomalaiskatolinen arkkihiippakunta on roomalaiskatolisen kirkon arkkihiippakunta, jolla on noin 500 000 jäsentä Cincinnatin ja Daytonin metropolialueilla ja muualla lounais-Ohiossa. Sen pääkirkko on Kahlehditun Pyhän Pietarin katedraali Cincinnatissa. Hiippakuntaan kuuluu 230 seurakuntaa 19 piirikunnassa ja sillä on oma sanomalehti The Catholic Telegraph.

Vuosina 1972-1982 hiippakunnan arkkipiispana toiminut Joseph Louis Bernardin nimitettiin kardinaaliksi vuonna 1983.

Historia
Cincinnatin hiippakunnan perusti paavi Pius VII vuonna 1821 ja Pius IX korotti sen arkkihiippakunnaksi vuonna 1850. Siitä erotettiin Columbuksen hiippakunta vuonna 1868.

Aiheesta muualla
Hiippakunnan virallinen verkkosivusto

Yhdysvaltain katoliset hiippakunnat
Ohio
Jordanian lippu

Jordanian lippu on Jordanian tunnus vaakunan ja kansallislaulun ohella. Se on otettu Jordaniassa käyttöön vuonna 1928, samana vuonna kuin valtio saavutti itsenäisyytensä. Lippu on panarabialainen, joita käytettiin ensimmäisen kerran ensimmäisessä maailmansodassa 1917. Panarabialainen lippu oli arabikapinallisten tunnus heidän ollessa kapinassa Ottomaanien valtakuntaa vastaan. Jordanian lippu koostuu kolme vaakaraidasta, mustasta, valkoisesta ja vihreästä. Tankoreunassa on punainen kolmio sisällään seitsensakarainen tähti.

Jordanian lipun vaakaraidat edustavat arabien kolmea dynastiaa: abbasideja (musta), umaijadea (valkoinen) sekä fatimideja (vihreä). Punainen kolmio taas edustaa hašemiitteja, tähti taas Jordanian arabiväestön yhtenäisyyttä ja Koraanin seitsemään ensimmäistä säettä.

Lähde 

Jordanialainen kulttuuri
Valtioiden liput
Meflokiini

Meflokiini on lääke, jolla estetään ja hoidetaan malariaa. Sitä myydään kauppanimellä Lariam. 

Walter Reed Army Institute of Research kehitti lääkkeen Yhdysvalloissa 1970-luvulla. Lääkkeellä on lukuisia mahdollisia sivuvaikutuksia, kuten huimaus, pahoinvointi, päänsärky ja vatsakipu.

Meflokiini on kinoliinimetanoli, jonka puoliintumisaika on keskimäärin 21 vuorokautta Sen kemiallinen kaava on C17H16F6N2O, moolimassa 378,312 g/mol ja CAS-numero 53230-10-7.

Lähteet

Aiheesta muualla 
Terveyskirjasto: Alueet, joille ei suositella estolääkkeeksi meflokiinia
Terveysportti, metatesaurus: Meflokiini
PubChem: Mefloquine 
DrugBank: Mefloquine 
KEGG: Mefloquine 
ChemBlink: Mefloquine 

Lääkkeet
WHO:n tärkeimmät lääkkeet
Malarialääkkeet
Reetta Piipari

Reetta Sinikka K. Piipari (s. 20. tammikuuta 1980 Kotka) on suomalainen koripallovalmentaja ja kilpauransa päättänyt koripalloilija.

Pelaajaura 

Piipari pelasi kaudet 1999–2003 Xavierin yliopistossa, jonka paidassa hän voitti vuonna 2001 yliopistokoripalloilun syöttötilaston. Vuonna 2003 hänet kutsuttiin WNBA-seura Washington Mysticsin harjoitusleirille, jolloin WNBA-varausta pidettiin mahdollisena. Piiparin WNBA-unelma ei kuitenkaan auennut, jonka johdosta hän siirtyi pelaamaan Espanjan pääsarjaan Basket Zaragozan paitaan. Kaudeksi 2004–2005 Piipari palasi Peli-Karhuihin. Kahden pelikauden jälkeen Peli-Karhuissa Piipari siirtyi takaisin Espanjan pääsarjaan Extrugasaan, joka oli juuri noussut pääsarjaan. Hänen lisäkseen myös Taru Tuukkanen siirtyi samaan seuraan. Kauden 2006–2007 jälkeen Piipari teki sopimuksen Gran Canaria La Caja de Canariasin kanssa. Piipari johti joukkueen sarjan yhdeksänneksi, jolloin Canaria jäi niukasti pudotuspelien ulkopuolelle. Kauden jälkeen Piipari teki seuran kanssa jatkosopimuksen. Tammikuussa 2009 Piipari teki paluun naisten SM-sarjaan Lappeenrannan Catzin joukkueeseen. Kaudeksi 2011-12 Piipari palasi Peli-Karhujen riveihin. Neljän PeKa-kauden jälkeen hän pelasi vielä yhden kauden I-divisioonassa Kouvojen naisjoukkueessa nostaen sen naisten Korisliigaan.

Kesäkuussa 2016 Piiparin uutisoitiin siirtyvän valmentajaksi Yhdysvaltoihin: hän aloitti vanhan high schoolinsa Minster High Schoolin tyttöjen koripallojoukkueen päävalmentajana. Jo Suomessa juniorijoukkueita valmentanut Piipari päätti näin ollen ainakin toistaiseksi pelaajauransa.

Katso myös 
 Luettelo 1 000 pistettä Suomen koripallomaajoukkueessa tehneistä pelaajista

Lähteet 
 
 Maajoukkuetilastot Suomen Koripalloliitto

Viitteet 

Suomalaiset koripalloilijat
Suomalaiset koripallovalmentajat
Vuonna 1980 syntyneet
Elävät henkilöt
Vehmaan vaakuna

Vehmaan vaakuna on Vehmaan kunnan tunnus, joka on saanut aiheensa Vehmaan keskiaikaisen kirkon suojeluspyhimyksestä Pyhästä Margaretasta, joka vaakunassa esitetään perinteisellä tavalla voittaen lohikäärmeen ristisauvallaan. Vaakuna on ainoa Suomen kunnanvaakunoista, jossa on kuvattuna lohikäärme.

Vaakunan selitys kuuluu ”kultakentässä punainen, ristisauvaa ja kirjaa pitelevä ja vihreää lohikäärmettä polkeva Pyhä Margareetta, jonka kasvot ja kädet luonnonväriä”. Vaakunan on suunnitellut Ahti Hammar, ja Vehmaan kunnanvaltuusto hyväksyi sen 28. marraskuuta 1957. Sisäasiainministeriö vahvisti vaakunan käyttöön 19. helmikuuta 1958.

Vehmaan vaakuna sai Societas Heraldica Scandinavica -järjestön tunnustuksen vuoden pohjoismaisesta kuntavaakunasta lokakuussa 2022. SHS:n mukaan Vehmaan vaakuna edustaa hyvin keskiaikaisen symboliikkaperinteen ylläpitämistä ja käyttöä 1900-luvun kunnallisheraldiikassa.

Lähteet 
 
 

Vehmaa
Vaakuna
Anna (vuoden 1970 elokuva)

Anna on Jörn Donnerin ohjaama suomalaiselokuva vuodelta 1970.

Filmi kertoo kollegoidensa arvostamasta anestesialääkäristä. Eronnut Anna on myös kymmenvuotiaan tytön äiti. Taloudellisestikin Annan elämä on hyvällä tolalla ja kotiapulainen katsomassa tyttären perään. Kesiään he viettävät aurinkoisessa saaristossa omalla mökillään. Moni voisi olla menestyneelle lääkärille kateellinen. Mutta julkisivun takana tyhjyyden tunne kalvaa Annaa.

Rooleissa

Lähteet

Aiheesta muualla 
  
 

Vuoden 1970 suomalaiset elokuvat
Suomalaiset draamaelokuvat
Jörn Donnerin ohjaamat elokuvat
Patxi Puñal

Francisco "Patxi" Puñal Martínez (s. 6. syyskuuta 1975 Pamplona, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Osasunaa ja on pelipaikaltaan keskikenttäpelaaja.

Ura 
Puñal on Osasunan kasvatti, ja on pelannut koko ammattilaisuransa Osasunassa. Lukuun ottamatta kahta lainapestiä, jotka hän pelasi Leganésissa. Ensimmäisen pelinsä edustusjoukkueessa hän pelasi 15. kesäkuuta 1997 Eibaria vastaan.

Lainakausien jälkeen Puñal nousi takaisin joukkueen parhaimmistoon. Hän teki ensimmäisen maalinsa pääsarjassa 27. lokakuuta 2001 kotiottelussa Mallorcaa vastaan, joka päättyi lopulta Osasunan 4–0-voittoon. Kaudella 2005–2006 Puñal pelasi yhteensä 34 ottelua ja teki niissä neljä maalia.

Lähteet 
 Esittely Osasunan kotisivustolla 
 Tilastot BDFutbol-sivustolla

Espanjalaiset jalkapalloilijat
Vuonna 1975 syntyneet
Elävät henkilöt
New Yorkin roomalaiskatolinen arkkihiippakunta

New Yorkin roomalaiskatolinen arkkihiippakunta on roomalaiskatolisen kirkon arkkihiippakunta, jolla on 2,5 miljoonaa jäsentä ja 480 seurakuntaa New Yorkin osavaltion eteläisissä piirikunnissa. Sen pääkirkko on Pyhän Patrickin tuomiokirkko Manhattanilla.

Historia
Yhdysvaltojen apostolinen prefektuuri perustettiin vuonna 1784 ja vuonna 1808 Vatikaani korotti Baltimoren hiippakunnan arkkihiippakunnaksi, jolloin siitä erotettiin Philadelphian, Bostonin, Bardstownin ja New Yorkin hiippakunnat. Vuonna 1847 New Yorkin hiippakunnasta erotettiin Albanyn ja Buffalon hiippakunnat, ja se korotettiin arkkihiippakunnaksi vuonna 1850.

Aiheesta muualla

Arkkihiippakunnan virallinen sivusto

Yhdysvaltain katoliset hiippakunnat
New York (osavaltio)
Loui Eriksson

Loui Eriksson (s. 17. heinäkuuta 1985 Göteborg, Ruotsi) on ruotsalainen jääkiekkoilija, joka pelaa Arizona Coyotesissa. Hän on Dallas Starsin toisen kierroksen varaus vuodelta 2003.

Eriksson pelasi juniorina Frölundassa. Hän voitti kausina 2001–2002 ja 2002–2003 sekä J18 Allsvenskanin mestaruuden että J20 SuperElitin mestaruuden. Ensimmäiset miesten pelinsä Eriksson pelasi kaudella 2003–2004 Frölundan edustusjoukkueessa ja hänet valittiin vuoden tulokkaaksi. Seuraavalla kaudella 2004–2005 Eriksson voitti Ruotsin mestaruuden sekä J20 SuperElitin mestaruuden. Elokuussa 2005 hän teki kolmen vuoden tulokassopimuksen Dallas Starsin kanssa. 

NHL:ssä Eriksson debytoi kaudella 2006–2007, jolloin pelasi 59 ottelua. Seuraavalla kaudella hän vakiinnutti paikkansa Starsin miehistössä ja sitä seuraavalla kaudella 2008–2009 Eriksson teki läpimurtonsa ja teki 63 tehopistettä, 36 maalia ja 27 syöttöpistettä, 82 ottelussa. Hän oli tuolla kaudella Starsin paras maalintekijä, kuten myös kaudella 2009–2010. Kaudella 2011–2012 hän oli joukkueen paras pistemies tehoilla 26+45=71.

Heinäkuussa 2013, seitsemän Dallasissa pelatun kauden jälkeen, Eriksson siirtyi Boston Bruinsiin osana pelaajakauppaa, jossa Bruins sai hänen lisäkseen hyökkääjät Matt Fraserin ja Reilly Smithin sekä puolustaja Joe Morrow’n ja jossa Starsiin siirtyivät hyökkääjät Rich Peverley ja Tyler Seguin sekä puolustaja Ryan Button.

Eriksson pelasi kahdet alle 20-vuotiaiden MM-kilpailut ja yhdet alle 18-vuotiaiden MM-kilpailut, muttei voittanut niissä mitalia. Hän pelasi ensimmäiset miesten MM-kilpailunsa Sveitsissä keväällä 2009 ja voitti pronssia. Vuonna 2011 hän voitti MM-hopeaa ja vuonna 2013 MM-kultaa. Erikssonin veli Lennon pelasi yhden pääsarjaottelun Frölundassa kaudella 2002–2003 ja hän pelasi myöhemmin Ruotsin alemmissa sarjoissa.

Tilastot

Lähteet

Viitteet 

Ruotsalaiset jääkiekkoilijat
Jääkiekon maailmanmestarit
Arizona Coyotesin pelaajat
Dallas Starsin varaamat pelaajat
Vuonna 1985 syntyneet
Elävät henkilöt
DJ Krush

DJ Krush (oikealta nimeltään Hideaki Ishi (, s. 1962 Tokio, Japani) on japanilainen hip hop DJ ja -tuottaja.

Biografia 
Ishi syntyi Tokiossa vuonna 1962. Hän lopetti koulun kesken jo nuorena ja liittyi paikalliseen katujengiin ja myöhemmin Yakuzaan. Hän jätti kuitenkin Yakuzan ja muun rikollisuuden löydettyään parhaan ystävänsä irtonaisen sormen pöydältään.

1980-luvulla Ishi meni tyttöystävänsä kanssa elokuviin katsomaan Wild Style -nimistä hip hop -elokuvaa. Hän sai vaikutteita elokuvasta ja päätti, että hänestä tulee hip hop-muusikko. Seuraavana päivänä Ishi meni ostamaan miksereitä ja muita DJ-tarvikkeita. Vuonna 1987 Krush perusti Krush Posse -nimisen hip hop -yhtyeen. DJ Krush on yksi Japanin tunnetuimpia hip hop -DJ:tä.

Diskografia

Albumit
 Strictly Turntablized (1994, Mo' Wax MW025)
 Krush (1995, Shadow Records)
 Meiso (1996, Mo' Wax MW029)
 MiLight (1997, Mo' Wax MW077)
 Back in the Base (1997, Hancuts, 2CD Set, other CD Coldcut & DJ Food)
 Kakusei (1999, Sony/Columbia)
 Code4109 (2000)
 Zen (2001, Red Ink)
 The Message at the Depth (2003, Sony/Columbia)
 Jaku (2004, Sony/Columbia)
 OuMuPo 6 (2007)

Singlet
On Mo'Wax
 Lost And Found / Kemuri  12" (With DJ Shadow, MW024)
 A Whim / 89.9 Megamix  12" (With DJ Shadow, MW033)
 Meiso 12" (MW042)
 Headz 2 Sampler  12" (With Zimbabwe Legit, MW052)
 Only The Strong Survive  12" (MW060)

Remixit
 Rebore Vol.3 Dj Krush Giga Mix A remix of the Boredoms

Mixtapet
 Holonic-The Self Megamix (1997, Mo' Wax MW088)
 Code4109 (2000)

Kokoelmat
 ColdKrushCuts - DJ Krush + DJ Food + Coldcut (1997)
 Reload-The Remix Collection (2001)
 Stepping Stones - The Self Remixed Best: Lyricism (2006)
 Stepping Stones - The Self Remixed Best: Soundscapes (2006)

Yhteisalbumit
 Bad Brothers (1994) (Ronny Jordanin kanssa)
 Ki-Oku (1996) (Toshinori Kondon kanssa)
 Ryu (1999) (DJ Hiden ja DJ Sakin kanssa)
 sweetest coma again feat.DJ Krush  (2000) (Luna Sean kanssa)
 Kiss feat.DJ Krush  (2000) (Luna Sean kanssa)
 Zero Landmine (2001) (Ryuichi Sakamoton kanssa)
 Blue Fantasy DJ Krush Remix (2002) (Tetsuya Komuron kanssa)

DVD
 Suimou Tsunenimasu (2007)/History of DJ Krush'' (US Title - 2007)

Lähteet

Aiheesta muualla 
 Viralliset sivut
 

Japanilaiset DJ:t
Japanilaiset hip hop -artistit
Vuonna 1962 syntyneet
Elävät henkilöt
Aleuttientiira

Aleuttientiira (Onychoprion aleuticus, aiemmin Sterna aluetica) on Alaskan ja Venäjän kaukoidän välisellä merialueella elävä tiiralaji.

Koko ja ulkonäkö
Linnun pituus on 32–34 cm, siipien kärkiväli 75–80 cm ja paino noin 110 g. Aleuttientiira on keskikokoinen tiira, jolla on valko-harmaa höyhenpuku, ja jonka päälaki, niska ja ohjas ovat mustat. Otsa on valkoinen, nokka ja koivet tummanharmaat. Sukupuolet ovat samanvärisiä. Nuori lintu on valkoisen, ruskean ja harmaan kirjava, ja sen koivet ovat punertavat.

Esiintyminen 
Aleuttientiira elää lisääntymisaikana Beringinmeren ja pohjoisimman Tyynenmeren saarilla ja rannikoilla, muun muassa Sahalinilla, Kamtšatkalla, Ohotanmerellä, Aleuteilla sekä Alaskan länsi- ja etelärannikolla. Alaskassa pesii noin 9 500 yksilöä, ja suurin 1 700 yksilön yhdyskunta sijaitsee Yakutatissa. Spencer Fullerton Baird kuvaili lajin holotyypin Kodiakinsaarelta Alaskassa. Lajin esiintymisalue kattaa 50 000–100 000 neliökilometriä ja populaation koko on 30 000–35 000 yksilöä. Laji on muuttolintu, joka palaa pesimäseuduilleen Alaskassa toukokuun jälkipuoliskolla ja lähtee syyskuun puolimaissa. Talvehtimisalueita ei tunneta, mutta ne sijaitsevat mahdollisesti Filippiineillä ja Indonesiassa, ehkä etelämpänäkin. Laji on tavattu Euroopassa vain kerran, Englannissa.

Elinympäristö 
Aleuttientiiran elinympäristöä ovat soistuneet matalaruohoiset rannat ja hiekkarannat sekä tundra.

Lisääntyminen
Laji pesii yhdyskunnittain, tavallisesti lapintiira- tai pikkukajavayhdyskunnissa, Venäjän puolella myös kalatiirayhdyskunnissa. Pesä on maassa oleva painanne, johon naaras munii tavallisesti kaksi munaa, joita haudotaan 22 päivää. Poikaset ovat pesäjättöisiä ja oppivat lentämään neljän viikon ikäisinä.

Ravinto
Aleuttientiirat syövät enimmäkseen kalaa, joista villakuore ja tuulenkalat (Ammodytidae) ovat tavallisimpia. Myös pienet selkärangattomat ja hyönteiset kuuluvat sen ruokavalioon.

Lähteet 
 Cramp, Stanley et al. 1985: Handbook of the Birds of Europe, the Middle East and North Africa. Vol. IV. – Oxford University Press. Hong Kong. ISBN 0-19-857505-X
Aleutian Tern

Viitteet

Aiheesta muualla 
Animal Pictures Archive (kuvia) 

Tiirat
Uhanalaiset linnut
Bensaa suonissa

Bensaa suonissa on Risto Jarvan vuonna 1970 ohjaama, kilpa-autoilun maailmaa ja autokulttuuria kriittiseen sävyyn tarkasteleva elokuva. Tunnetuksi on tullut myös elokuvan musiikkiin sisältyvä, Rauli ”Badding” Somerjoen laulama samanniminen musiikkikappale. Osa elokuvan kohtauksista kuvattiin Keimolan moottoristadionilla.

Näyttelijät

Juoni 

Lasse  ja Marja ovat rallia harrastava pariskunta. Tapsa taas on nuori automekaanikko, joka haluaisi ajaa kilpaa ralliautolla. Tapsa ystävystyy pariskunnan kanssa ja hänen kykynsä ajaa lujaa tulee huomatuksi. Hänestä tulee Lassen hyvä kaveri, mutta samalla hän alkaa tuntea seksuaalista vetoa Marjaan.

Päätarinan rinnalla elokuvassa esitetään Jean-Luc Godardin tyylisiä dokumentaarisia tietoiskuja, jotka kertovat miten autoilun kehittyminen on vaikuttanut maailmantilanteeseen. Tietoiskujen lisäksi elokuvassa esitetään aitoja katkelmia mm. Jyväskylän Suurajoista, joissa esiintyvät Markku Alén, Hannu Mikkola, Timo Mäkinen ja muut aikansa suuret rallinimet. — Elokuvan DVD-julkaisusta puuttuvat useimmat tietoiskut.

Musiikki 
Musiikin elokuvaan sävelsi Rauli Badding Somerjoki, jolle M. A. Numminen delegoi saamansa sävellystehtävän. Sanat lauluihin kirjoitti Jarkko Laine. Sittemmin Somerjoen laulamasta ja säveltämästä nimikkokappaleesta "Bensaa suonissa" tuli eräs hänen tunnetuimmista esityksistään.

Lähteet

Aiheesta muualla 
 

Vuoden 1970 suomalaiset elokuvat
Risto Jarvan ohjaamat elokuvat
Rauli Badding Somerjoki
Autourheiluelokuvat
Yhteiskunnalliset elokuvat
Juha Vuorivirta

Juha Vuorivirta (s. 3. toukokuuta 1976 Kempele) on entinen suomalainen jääkiekkoilija, pelipaikaltaan keskushyökkääjä.

Vuorivirta pelasi juniorina Oulun Kärpissä ja kaudesta 1993–1994 lähtien Tampereen Tapparassa. Hän pelasi Suomen joukkueessa nuorten EM-kilpailuissa 1994 sekä nuorten MM-kilpailuissa 1995 ja 1996. Tapparan SM-liigajoukkueessa hän pelasi kausilla 1994–1999. Yhteensä Vuorivirta pelasi 207 SM-liigan runkosarjaottelua. Kaudella 1998–1999 hän edusti myös Oulun Kärppiä 1. divisioonassa. Los Angeles Kings varasi hänet NHL:n varaustilaisuudessa 1995. 
Nykyään Vuorivirta asuu Tampereella ja työskentelee ohjelmistokehityksen parissa.

Lähteet 
 

Suomalaiset jääkiekkoilijat
Los Angeles Kingsin varaamat pelaajat
Vuonna 1976 syntyneet
Elävät henkilöt
Törkeimmät petokset

Törkeimmät petokset on rap-artisti Petoksen kokoelmalevy, joka julkaistiin vuonna 2006 3rd Rail Musicin kautta. Kokoelma on yhteenveto vuosista 2001–2006 ja se päätettiin julkaista, koska Petoksen aikaisemmista studiolevyistä ei haluttu tehdä uusintapainoksia. 

Levy yksi sisältää kappaleita Petoksen omilta julkaisuilta: City-karhun metsästäjä (2002), Rappiotaide (2003) ja Kallio Underground – Pimeä puoli (2004) sekä hänen vierailuitaan muiden artistien levyillä. Törkeimmät petokset on yksi tunnetuimmista 2000-luvun suomirap-levyistä.

2CD:n kappaleet

CD 1 
 Tämä on Petos
 Yleistä pahennusta (mukana Pulma, T-Murha, Jontti, Hanusakke & Pahapenaali)
 1. asteen lyyrinen murha
 Kallio (mukana R2, Ville Kalliosta & Kolea)
 Ei helmiä sioille (mukana Jontti)
 Tapojeni orja
 Mikää ei oo muuttunu
 Kallio Underground (mukana Jontti & R2)
 Harmaa alue (mukana Raimo)
 2000-luvun sakilainen
 UG Paskaa (mukana Jontti & T-Murha)
 Tähän on nyt tultu (mukana Jontti)
 Pimeä puoli (mukana Jontti)
 Hullul on halvat huvit (Idiootil ilmaset) (mukana Jontti, Shaka & Notkea Rotta)
 Pakana
 Te tuutte mukaan (Bonuskappale)

CD 2 
 Historia
 Rotta, Perse ja Petos
 Suomi-KP
 Veri vetää itään
 Hinnalla millä hyvänsä
 Iso kolmonen
 Pidä huoli sun omist asioistas
 Jääkausi
 Ketä kiinnostaa
 Vakava vitsi
 Aikuisviihdettä
 Täyttä ymmärrystä vailla (2004)
 Moottoriturvat (Remix)
 Massit takasin
 Ketä kiinnostaa Pt.2 (Bonus)

2LP:n kappaleet

A 
 Tämä On Petos (3:41) 
 Yleistä Pahennusta (mukana Pulma, T-Murha, Jontti, Hanusakke & Pahapenaali) (6:05)
 1. Asteen Lyyrinen Murha (4:12)
 Kallio (mukana R2, Ville Kalliosta & Kolea) (4:01)

B 
 Ei Helmiä Sioille (mukana Jontti) (5:08)
 Tapojeni Orja (3:14)
 Mikää Ei Oo Muuttunu (4:02)
 Te Tuutte Mukaan (3:55)

C 
 Kallio Underground (mukana Jontti & R2) (3:49)
 Harmaa Alue (mukana Raimo) (3:16)
 2000-Luvun Sakilainen (3:55)
 UG Paskaa (mukana Jontti & T-Murha) (5:18)

D 
 Tähän On Nyt Tultu (mukana Jontti) (4:06)
 Pimeä Puoli (mukana Jontti) (3:59)
 Hullul On Halvat Huvit (Idiootil Ilmaset) (mukana Jontti, Shaka & Notkea Rotta) (3:47)
 Pakana (2:35)
 Ketä Kiinnostaa Pt.2 (3:28)

Petoksen vierailut 
CD-Levy kakkosella on eri artistien kappaleita, joilla Petos on vieraillut.

Vuoden 2006 kokoelma-albumit
Petoksen albumit
Reaktiopallo

Reaktiopallo on pieni ja epäsäännöllisen muotoinen kuminen pallo, joka pomppaa odottamattomaan suuntaan. Sen avulla voi kehittää reaktiokykyä ja käsi-silmä koordinaatiota.

Reaktiopalloja on kahta kokoluokkaa: pieniä (läpimitta 6,5–10 cm) ja isoja (20 cm).

Lähteet
Innosport.fi

Pallot
Crossover thrash

Crossover thrash metal, usein lyhennettynä crossover, on eräänlainen thrash metallin alalaji, joka sisältää enemmän hardcore punk-elementtejä, kuin perinteinen thrash. Termistä käytetään joskus myös nimitystä punk metal, vaikkakin tämä nimitys on yleensä virheellinen, koska on jo olemassa punk metalia jossa yhdistetään punk rockia/hardcore punkia ja heavy metal-musiikkia, kuten grunge ja crust punk. Vaikka thrash metal ottaakin paljon vaikutteita hardcore punkista, yleisesti ottaen crossover thrashin äänimaailma on enemmän punk-vaikutteista, kuin metallin äänimaailma ja aggressiivisempaa, kuin perinteinen hardcore punk. Termin keksi yhtye D.R.I. heidän albuminsa nimellä Crossover, joka julkaistiin vuonna 1987.

Tunnettuja crossover thrash -yhtyeitä

The Accüsed
Agnostic Front
A.N.S
Attitude Adjustment
Bad Acid Trip
Blackhog
Blast!
Blunt Force Trauma
Carnivore
Corrosion of Conformity
The Cooters
The Crucified
Crumbsuckers
Cro-Mags
Cross Examination
Crumbsuckers
Cryptic Slaughter
Concrete Sox
D.A.M.
Dayglo Abortions
D.R.I.
Discharge
Dr. Know (yhtye)
Lost Society
Dresden 45
D.Y.S.
Electro Hippies
English Dogs
Excel
The Exploited
EVOL
Final Conflict
Gang Green
Gama Bomb
Golers
Green Jellÿ
Havok
Hellbastard
Leeway
Lobotomia
Ludichrist
M.O.D.
Matanza
The Mentors
Municipal Waste
NadimaČ

Nuclear Assault
No Mercy
Poison Idea
Prong
Ratos de Porão
Ritam Nereda
Send More Paramedics
Sick Mother Fakers
Soziedad Alkohólika
SSD
Septic Death
Short Sharp Shock (SSS)
Stormtroopers of Death
The Stupids
Toxic Holocaust
Suicidal Tendencies
Sworn Enemy
Uncle Slam
Wasted Youth
Wehrmacht
X-Cops

Thrash metal
Metallimusiikin tyylilajit
Hardcore punkin tyylilajit
Extreme metal
Miitta-täti

Miitta-täti on Filmiteollisuuden tuottama suomalainen televisiosarja. Sarja on komedienne Miitta Sorvalin tähdittämä viihdeohjelma, jossa Sorvali esittää itseoppinutta terapeuttia Miitta Ala-Kapee Peenish-Gulligseen'ia, joka hoitaa julkisuuden henkilöitä vastaanotollaan. Miitta-tädin lisäksi sarjassa nähdään laaja katsaus muita roolihahmoja ja suorasukaista huumoria. Miitta-tädin terapiassa tavataan muun muassa Simo Frangén, Johanna Tukiainen, Mikael Jungner, Teuvo Loman, Tommy Hellsten ja Krisse Salminen.

Aiheesta muualla
Yellow Film & TV 
Filmiteollisuus.fi 
Miitta-täti Ylen sivustolla

Suomalaiset komediasarjat
Viihdeohjelmat
Siluettiammunta

Siluettiammunta on ammuntaurheilun laji. Siluettiammunnassa ammutaan metallisiin eläinkuvioisiin maalitauluihin. Pisteen saa kun kuva kaatuu. Suorituksen aikana kilpailija ampuu neljälle matkalle ja joutuu säätämään tähtäimensä etäisyyden mukaan, mikä tuo lisävaikeutta.

Ensimmäinen virallinen metallikuvakilpailu käytiin Méxicossa 1948. Nykyiset kuvat ovat 1960-luvulta lähtien kana, sika, kalkkuna ja pässi. Suomessa pidettiin ensimmäinen metallikuvakilpailu 1983, jolloin siitä tuli virallinen laji. ja ensimmäinen virallinen kilpailu järjestettiin 1985 Parikkalan Särkisalmella. Harrastajia Suomessa on noin 1 000 ampujaa, joista 200 aktiiviharrastajia. 

Lajin kansainvälinen järjestö on Kansainvälinen Siluettiampujien Liitto IMSSU eli International Metallic Silhouette Shooting Union.

Lähteet

Aiheesta muualla 
Ampujainliiton siluettijaosto
Imssu.org, Kansainvälinen lajiliitto

Ampumaurheilu
Roger Lloyd Pack

Roger Lloyd Pack (8. helmikuuta 1944 Lontoo, Englanti, Iso-Britannia – 15. tammikuuta 2014) oli englantilainen näyttelijä. 

Hän näytteli Barty Kyyryä elokuvassa Harry Potter ja liekehtivä pikari ja esiintyi myös muun muassa tv-sarjoissa Dibleyn kirkkoherra ja Ukot.

Lähteet

Aiheesta muualla

Englantilaiset näyttelijät
Vuonna 1944 syntyneet
Vuonna 2014 kuolleet
Geraldine Somerville

Geraldine Margaret Agnew-Somerville  (s. 19. toukokuuta 1967 County Meath, Irlanti) on irlantilaissyntyinen brittiläinen näyttelijä.

Hän on näytellyt Harry Potterin äitiä, Lily Potteria, Harry Potter -elokuvissa. Tunnetuimman roolinsa hän teki tv-sarjassa Fitz ratkaisee (Cracker, 1993–1996, Englanti), jossa hän esitti rikospoliisi Jane Penhaligonia. Tv-sarjassa Aristokraatit (Aristocrats, 1999, Englanti) Somerville esitti aatelisnaista Lady Emily Lennoxia. Vuonna 2013 hän näytteli elokuvassa Grace of Monaco.

Aiheesta muualla 

Brittiläiset näyttelijät
Vuonna 1967 syntyneet
Elävät henkilöt
Harvinainen sairaus

Harvinaiselle sairaudelle ei ole olemassa yhtä ainutta määritelmää. Suomessa harvinaiseksi sairaudeksi on määritelty sairaus, jota sairastaa noin 500 ihmistä. Väestöön suhteutettuna luku on tuolloin 1:10 000. Euroopan unioni määrittelee sairauden harvinaiseksi, jos sitä sairastaa korkeintaan 5:10 000. Luku on näin ollen viisinkertainen. 

European Organisation for Rare Diseases (EURORDIS) on esittänyt arvion, että maailmassa esiintyisi noin 5 000-7 000 harvinaista sairautta. Osa harvinaisista sairauksista esiintyy kaikkialla maailmassa, kun taas osa kuuluu paikalliseen tautiperintöön. Suomessa on oma suomalainen tautiperintö. Harvinaiset sairaudet ovat useimmiten perinnöllisiä. 

Viime vuosina harvinaisiin sairauksiin on alettu kiinnittää enemmän huomiota. Maailmanlaajuista harvinaisten sairauksien päivää vietetään vuosittain 28. helmikuuta. Suomeen on perustettu Harvinaiset-verkosto tiedottamaan harvinaisista sairauksista. 

Harvinaisten sairauksien potilasjärjestö Suomessa on Neuroliitto, joka edustaa harvinaista neurologista sairautta sairastavia potilaita. YK:n yleiskokous hyväksyi 16.12.2021 päätöslauselman, joka tunnustaa ensimmäistä kertaa harvinaissairaiden erityiset haasteet sekä tarpeen tukea heidän osallisuuttaan yhteiskunnassa ja oikeuttaan hoitoon ja toimeentuloon.

Lähteet 
European Organisation for Rare Diseases
Harvinaiset-verkosto
Rare Disease Day

Aiheesta muualla 

 Harvinaisten sairauksien diagnoosiluettelo 
 Pohjoismainen linkkikokoelma Rarelink
 Äidin kirjoitus: Lapseni pelasti lääke, josta ei saisi kertoa Suomen Kuvalehti 03/2015, 16.1.2015.

Sairaudet

Lähdeviitteet
Sangria

Sangria () on Iberian niemimaalta lähtöisin oleva alkoholijuoma. Nimi sangria viittaa juoman väriin (sangre, veri). Sen valmistuksessa käytettävä resepti ja sen myötä juoman koostumus ja alkoholipitoisuus voivat vaihdella. Tavallisesti sangria tehdään punaviinistä, johon lisätään viipaloituja hedelmiä ja makeutusainetta, kuten sokeria tai hunajaa. Sangriaan voidaan lisätä myös esimerkiksi brandya, kanelia ja sitruunalimonadia.

Euroopan parlamentti määräsi vuonna 2014, että sangria-nimellä saa myydä vain Espanjassa ja Portugalissa tehtyä viinipohjaista juomaa.

Tinto de Verano on sangrian tyyppinen mutta vähemmistä aineista tehty juoma, jossa seosaineena yleensä on hiilihappovesi.

Alkoholiton sangria on yleensä hedelmämehupohjaista.

Lähteet

Aiheesta muualla

Alkoholijuomat
Espanjalainen keittiö
Seulonnan keskeiset artikkelit
Mestarihuijarit

{{Tämä artikkeli|kertoo dokumenttisarjasta. Rinnakkaisnimellä Mestarihuijarit tunnetaan myös vuoden 1972 elokuva Pirullista peliä.}}

Mestarihuijarit (eng. The Real Hustle) on brittiläisen Objective Productionsin luoma dokumenttisarja, jossa sarjan käsikirjoittajat Alexis Conran ja Paul Wilson, sekä Jessica-Jane Clement näyttävät miten ihmisiltä huijataan rahaa. Sarjaa tehtiin vuosina 2006-12 yhteensä 11 tuotantokauden verran. Ohjelmaa esitti Britanniassa BBC ja Yhdysvalloissa nimellä The Hustle'' truTV. Suomessa ohjelmaa ovat esittäneet Discovery sekä Yle.

Ohjelmassa tiimi "huijaa" erilaisilla tempuilla normaaleja ihmisiä vieden näiltä rahaa. Rahat palautetaan aina kuvaamisen jälkeen. Huijauksia on erilaisia; he ovat esimerkiksi myyneet saman vuokra-auton useaan kertaan, soittaneet maksullisia puheluita toisten laskuun Bluetooth-yhteyden avulla ja tehneet erilaisia "taikatemppuja" baareissa.

Brittiläiset dokumenttiohjelmat
BBC:n televisio-ohjelmat
2000-vuosikymmenen televisiosarjat
2010-luvun televisiosarjat
Unelmatarha

Unelmatarha () on brittiläinen, Ragdoll Productionsin tuottama lasten televisiosarja, jota on esitetty BBC:n kanavilla keväästä 2007. Sen on luonut Andrew Davenport, joka on myös toinen Teletappien luojista. 1–4-vuotiaille suunnattu sarja on saanut kahdesti Bafta-palkinnon kategoriassa "Best Pre-School Live Action Series". Suomessa sarjaa on esittänyt C More Juniori ainakin vuonna 2009.

Hahmoja

Pukuja käyttävien näyttelijöiden hahmot
 Apsi Deisi (), päivänkakkaraa muistuttava nukkemainen tyttö
 Iggl-Piggl (), sininen
 Maka Paka (), edellisiä pienempi ja pyöreämpi mutta hänkin pukunäyttelijän hahmo
 Tomblibuut (yksikkö tomblibuu, engl. Tombliboo), 3 olentoa (engl. Unn (oranssi & vihreä), Ooo (ruskea ja purppura), Eee (vaalenpunainen ja keltainen))

Muut hahmot
 Pontipainit (yksikkö pontipaini, engl. Pontipine), 10 pienen olennon perhe
 Wottingerit (engl. Wottingers), 10 hengen perhe, asuvat samassa talossa kuin pontipainit.
 Ninki Nonk, juna
 Pinki Ponk, ilmalaiva. Ninki Nonkin ja Pinki Ponkin koot vaihtelevat paradoksaalisesti.
 Haahuut () ovat viisi suurta vappupallomaista monenmuotoista olentoa, jotka ilmestyvät mm. tanssihetkinä mutta ovat myös menneet nukkumaan sulkien silmänsä.
 ? () ovat trooppisia lintuja, 4+3+2+1 kpl.

Lähteet

Aiheesta muualla 
 Unelmatarha maailman hauskin lastenohjelma?, Mika Latvala maaliskuun 9. 2009, kuvitettu Unelmatarhan kuvaus
 UNELMATARHA, Buster Nordicin lyhyt kuvaus
 Unelmatarha BBC:n Cbeebies-kanavan suomenkielinen sivu, jolla on Unelmatarha-peli
 Sarjan verkkosivut 
 

Brittiläiset televisiosarjat
Lastenohjelmat
2000-vuosikymmenen televisiosarjat
BBC:n televisio-ohjelmat
Asking Alexandria

Asking Alexandria on brittiläinen vuonna 2008 perustettu  metalcore-yhtye North Yorkshirestä. Yhtyeen perustajana voidaan pitää Ben Brucea, joka ennen vuotta 2007 soitti yhtyeessä nimeltä Asking Alexandria, joka ennen hajoamistaan ehti äänittää pari julkaisua. Bruce perusti samalla nimellä 2008 yhtyeen täysin uudella kokoonpanolla. Yhtyettä sanotaan myös trance metalin edelläkävijäksi.

Yhtyeellä on 14 musiikkivideota kappaleista "Moving On", "Not The American Average", ”Final Episode (Let’s Change Channel)”, ”A Prophecy”, "Closure", "The Death of Me", "To the Stage", "Killing You", "Run Free", "Here I Am", "I Won't Give In", "Let It Sleep" ja "The Black".  Rock Band Networkissa on julkaistu Asking Alexandrian kappaleet ”Hey There Mr. Brooks”, ”A Prophecy” ja ”Final Episode (Let’s Change The Channel)”. ”Hey There Mr. Brooks” on kirjoitettu elokuvaa Mr. Brooks varten. Asking Alexandria on tehnyt coverin Akonin ”Right Now (Na Na Na)” -kappaleesta levylle Punk Goes Pop, sekä Nine Inch Nailsin kappaleesta ”Closer” levylle Punk Goes 90's. Nykyisin yhtyeen jäsenet asuvat Amerikassa. Yhtyeen piti esiintyä Suomessa ensimmäistä kertaa vuoden 2013 Tuska Open Air -festivaalilla, mutta esiintyminen peruttiin päivää ennen tapahtumaa ja korvaavaksi bändiksi lavalle nousi suomalainen yhtye Battle Beast.

Yhtye on esiintynyt Suomessa kolme kertaa, Helsingin Circuksessa 10. marraskuuta 2014, sekä Tampereen Pakkahuoneella 20. maaliskuuta 2017 ja Helsingin Nosturilla 21. maaliskuuta 2017.

Worsnopin lähtö

22. tammikuuta 2015 pääsolisti Danny Worsnop erosi yhtyeestä ja kertoi keskittyvänsä enemmän rock-musiikin tekemiseen uuden yhtyeensä We Are Harlotin kanssa.  Kitaristi Ben Brucen mukaan bändi jatkaa kiertuettaan ja että Saksassa pidettävässä Rock Am Ring and Rock Im Park Festivalissa tulee olemaan uusi solisti.

Myöhemmin Denis Stoffin erottua yhtyeestä Danny palasi bändiin.

Jäsenet

Nykyiset
 Ben Bruce – kitara, taustalaulu (2008–) 
 Cameron Liddell – rytmikitara (2008–)
 Sam Bettley – bassokitara (2009–)
 James Cassells – rummut (2008–)
 Danny Worsnop – laulu (2008–2015, 2016–)

Entiset
 Ryan Binns – koskettimet, piano (2008)
 Joe Lancaster – bassokitara (2008–2009)
 Denis Stoff – laulu (2015–2016)

Aikajana

Diskografia

Lähteet  

Brittiläiset metalcoreyhtyeet
Brittiläiset post-hardcore-yhtyeet
Seulonnan keskeiset artikkelit
Loihi

Lōʻihi on Tyynessämeressä noin 35 kilometrin päässä Havaijin pääsaaresta kaakkoon sijaitseva aktiivinen, merenalainen tulivuori. Se sijaitsee maailman suurimman tulivuoren Mauna Loan kyljessä. Useimmista Tyynenmeren tulirenkaan muodostavista tulivuorista poiketen Loihi on muodostunut maan kuoressa sijaitsevan kuuman kohdan päälle ja se sijaitsee mannerlaatan keskellä. Loihi alkoi muodostua noin 400 000 vuotta sitten ja sen arvioidaan nousevan merenpinnan yläpuolelle 10 000–100 000 vuoden kuluessa. Tulivuoren huippu on 3 000 metriä ympäröivää merenpohjaa korkeammalla, mikä tekee siitä korkeamman kuin St. Helensin tulivuori oli ennen purkautumistaan 18. heinäkuuta 1980.

Kesällä 1996 alueelle havaittiin yhteensä 4 070 maanjäristystä, jotka aiheuttivat muun muassa yhden tulivuoren harjanteen romahtamisen. Tulivuori on ollut suhteellisen aktiivinen myös vuoden 1996 jälkeen.

Havaijin tulivuoret
Tommi Mikkonen

Tommi Johannes Mikkonen (s. 17. helmikuuta 1968 Kauhava)  on Jyväskylän yliopiston professori. Mikkosen erityisiä mielenkiinnonkohteita ovat ohjelmistotuotanto ja -arkkitehtuurit sekä mobiili- ja web-ohjelmointi.

Tommi Mikkonen syntyi johtaja Markku Mikkosen ja opetusneuvos Annikki Kosken perheeseen. Hänen puolisonsa vuodesta 1993 on diplomi-insinööri Päivi Rintala. Ylioppilaaksi Mikkonen tuli 1987 ja valmistui diplomi-insinööriksi 1992. Mikkonen väitteli tekniikan tohtoriksi ohjelmistotekniikasta vuonna 1999. Hän on toiminut muun muassa Space Systems Finlandilla ohjelmistoasiantuntijana, Nokia Oyj:llä ohjelmistoarkkitehtinä sekä tutkijana, yliassistenttina ja professorina Tampereen teknillisen yliopiston Ohjelmistotekniikan ja Tietotekniikan laitoksilla. Vierailevana professorina hän on ollut Sun Microsystemsillä (2006-2008) ja Mozillalla (2016-2017). Tommi Mikkonen toimi Helsingin yliopiston professorina ennen siirtymistään Jyväskylän yliopistolle. 

Uransa aikana Mikkonen on kirjoittanut kirjoja ohjelmistotekniikan eri aihepiireihin liittyen. Tampereen teknillinen yliopisto on palkinnut Mikkosen kahdesti menestyksekkäästä diplomityöohjauksesta, kerran menestyksekkäästä tutkimuksesta, ja kerran vaikuttavasta yritysyhteistyöstä.  

Uransa aikana Mikkonen on ohjannut 20 tohtorinväitöstä sekä yli 400 diplomityötä ja gradua, samoin kuin kirjoittanut yli 250 tieteellistä julkaisua.

Lähteet

Aiheesta muualla 
 Tommi Mikkosen kotisivu 

Mikkonen, Tommi
Mikkonen, Tommi
Mikkonen, Tommi
Suomalaiset professorit
 Suomalaiset insinöörit
 Suomalaiset tietokirjailijat
Vuonna 1968 syntyneet
Elävät henkilöt
Kolla

Kolla on kylä Rauman kaupungissa Satakunnassa keskustaajamasta itään. Kylä kuuluu Kollan-Nihattulan-Tarvolan kyläyhdistyksen toiminta-alueeseen. Kyliä yhdistävät myös nuorisoseura ja metsästysseura. Kylässä toiminut Nihattulan koulu lakkautettiin vuonna 2008. Kollassa on aiemmin toiminut kioski ja kaksi kyläkauppaa, joista toisen yhteydessä oli myös posti.

Kollan kylän mukaan on nimetty Golla Oy.

Lähteet

Rauman maalaiskunnan kylät
Rauman taajamat